Koulupuutarha - Maistuva koulu
Etusivu » Ideat » Koulupuutarha
Ideoita opetukseen, Kaikenikäisille, Kasvikset ja hedelmät, Kestävät ruokavalinnat, Pitkä tehtävä, Ruokakasvatusta yhdessä, Ruuantuotanto, Ryhmätehtävä, Tehtäviä oppitunnille
Perustetaan oppilaiden kanssa koko koulun yhteinen hyötypuutarha! Syötäviä kasveja voi kasvattaa kouluympäristössä maitopurkeissa ikkunalaudalla, saaveissa ulkoseinustalla, kasvatuslaatikoissa pihan perukoilla tai olosuhteiden salliessa oikealla kasvimaalla.
Esimerkkejä koulupuutarhaan:
Kasvattakaa ikkunalaudalla versoja. Hyviä idätettäviä ovat esimerkiksi herneet ja auringonkukansiemenet. Antakaa siementen liota yön yli ja istuttakaa multaan seuraavana päivänä. Versot kasvavat jo muutamassa päivässä ja niitä voi napostella sellaisenaan tai hyödyntää esimerkiksi leivän päällä. Helposti ikkunalaudalla menestyvät myös yrtit ja salaatti. Hyviä vinkkejä kasvatukseen löytyy Marttojen sivuilta.
Perunoita on helppo kasvattaa saaveissa koulun pihalla. Tarvitsette itämään lähteneitä perunoita tai kaupasta ostettavia siemenperunoita. Perunat istutetaan erilleen toisistaan noin 10cm syvyyteen ja siirretään valoon viimeistään, kun vihreitä varsia ilmestyy mullan pinnalle. Ulos perunat voi siirtää heti, kun yöpakkaset ovat ohi. Satoa voi odottaa parin kuukauden päästä kylvöstä. Katso lisää vinkkejä kasvatukseen Marttojen sivuilta.
Tomaatin voi kasvattaa viipaloidusta kaupan tomaatista. Valitkaa kypsä tomaatti ja haudatkaa siitä leikattu viipale taimimultaan sentin syyvyyteen. Peittäkää kylvös kelmulla ja pitäkää kosteana. Kasvuun lähteneet versot voi koulia omiin ruukkuihinsa, ja niiden ollessa 20 cm:n pituisia ne voi istuttaa lämpimään paikkaan ulos saavissa, kasvusäkissä tai suoraan kasvimaalle. Satoa voi odottaa pari kuukautta uloskylvön jälkeen.
Avokadon kivestä lähtee helposti kasvamaan uusi kasvi vesilasissa. Irrottakaa varovasti avokadon sisältä löytyvä kivi ja antakaa sen kuivua pari päivää. Upottakaa kivi hammastikkujen avulla vesilasiin, niin että 2/3 siitä on upoksissa. Parin viikon jälkeen kivessä voi alkaa näkemään elon merkkejä.
Hyviä ulos istutettavia kasveja ovat esimerkiksi kurpitsat, peruna, pavut ja kaalit. Paljon vinkkejä laatikko- ja kasvimaaviljelyyn löytyy Puutarhakasvatuksen sivuilta. Sivuilta löytyy myös esimerkkejä, miten ideaa on toteutettu eri kouluissa ympäri Suomea.
NAM! -harjoitus: Mitä on kylläisyyden tunne?
Säännöllinen syöminen on nautinto
Ateriat ja ateriarytmi, Ideoita opetukseen, Kaikenikäisille, Kokonainen oppitunti, Tehtäviä oppitunnille
Median vaikutus ruokaympäristöömme
3-6 lk, Ideoita opetukseen, Kokonainen oppitunti, Medialukutaito, Tehtäviä oppitunnille
Ateriarytmi kohdilleen (Idea 3)
Ateriat ja ateriarytmi, Ideoita opetukseen, Kaikenikäisille, Lyhyt tehtävä, Ravitsemus ja terveys, Tehtäviä oppitunnille, Yksilötehtävä
Kevätpiknik (nro 17)
Ideoita opetukseen, Kaikenikäisille, Kouluruokailu
Reseptit hyppysissä
3-6 lk, Ideoita opetukseen, Kokonainen oppitunti, Kotitehtävä, Ruuantuotanto, Ryhmätehtävä
Näyttääkö herkulliselta?
Kouluruokaa kaikille aisteille
Kaikenikäisille, Kouluruokailu, Makukoulu, Pitkä tehtävä, Ryhmätehtävä, Tehtäviä ruokailuun